**Ministru kabineta noteikumu projekta**

**„****Grozījumi Ministru kabineta 2016.gada 26.aprīļa noteikumos Nr.251 „Latvijas Nacionālās bibliotēkas publisko maksas pakalpojumu cenrādis”****” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2016.gada 26.aprīļa noteikumos Nr.251 „Latvijas Nacionālās bibliotēkas maksas pakalpojumu cenrādis”” (turpmāk – Projekts) sagatavots, lai aktualizētu Latvijas Nacionālās bibliotēkas (turpmāk – bibliotēka) maksas pakalpojumu cenrādi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu un atbilstoši Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” 18.punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Bibliotēkas maksas pakalpojumus uz šo brīdi nosaka Ministru kabineta 2016.gada 26.aprīļa noteikumi Nr.251 „Latvijas Nacionālās bibliotēkas publisko maksas pakalpojumu cenrādis” (turpmāk – MK noteikumi Nr.251).Projekta mērķis ir precizēt atsevišķu bibliotēkas pakalpojumu nosaukumus, papildināt cenrādi ar jauniem pakalpojumiem, aktualizēt (palielināt vai samazināt) atsevišķu maksas pakalpojumu cenu, kā arī precizēt pakalpojumu klāstu, par kuriem netiek iekasēta maksa no personām līdz 18 gadu vecumam, un to pakalpojumu klāstu, kuriem tiek piemērota atlaide. Projekts sagatavots, ņemot vērā, ka ir palielinājies bibliotēkas pakalpojumu klāsts, pieaugušas pakalpojumu tiešās un netiešās izmaksas, kas veido bibliotēkas maksas pakalpojumu izcenojumus, kā arī pamatojoties uz patērētāju pieprasījumu un novērotajām tendencēm.Projekta 2.punkts papildina MK noteikumu Nr.251 6.punktu ar pakalpojumiem, par kuriem sadarbības pasākumu rīkošanai kultūras, izglītības vai zinātnes nozarēm tiek piemērota 50% atlaide. MK noteikumi Nr.251 tiek papildināti ar 6.1 un 6.2 punktu, kas nosaka, par kādiem bibliotēkas pakalpojumiem maksu neiekasē no grupām, kurās ir personas līdz 18 gadu vecumam, vai piemēro atlaidi 50 % apmērā (Projekta 3.punkts). Projekts paredz bibliotēkas publisko maksas pakalpojumu cenrādi papildināt ar jauniem maksas pakalpojumiem:1. izstāžu un sarīkojumu afišu izdrukāšana (tikai Latvijas Nacionālās bibliotēkas telpās notiekošajām izstādēm un sarīkojumiem) (Projekta 7.punkts). Pakalpojuma sniegšanas kanāls – klātienes;
2. Latvijas Nacionālās bibliotēkas krājuma materiālu ar retumu statusu, periodikas (līdz 1940.g.) un arhīva eksemplāra digitalizācija (JPG vai PDF formātā) (Projekta 9.punkts). Pakalpojuma sniegšanas kanāls – neklātienes (elektroniski e-pastā un lietotnē);
3. nošizdevumu izsniegšana (Projekta 12.punkts). Pakalpojuma sniegšanas kanāls – klātienes;
4. ISBN piešķiršana pašpublicēšanas pakalpojuma sniedzējiem, kas kalendārā gada laikā izdod vairāk nekā 1000 grāmatu nosaukumu (Projekta 13.punkts). Pakalpojuma sniegšanas kanāls – neklātienes (elektroniski e-pastā); Pašpublicēšanās pakalpojums ir masveida pakalpojums gatavu darbu publicēšanā, neieguldot papildu resursus to kvalitātes nodrošināšanā, t.sk. redakcijā, mākslinieciskajā apstrādē, ilustrēšanā u.tml. darba procesos, ko veic tradicionālie izdevēji;
5. profesionālās pilnveides izglītības programma „Informācijas un bibliotēku zinību pamati” (160 stundas) (Projekta 15.punkts). Klātienes izglītības programma;
6. profesionālās tālākizglītības programma „Bibliotēku zinības” (960 stundas) (Projekta 16.punkts). Neklātienes izglītības programma, kura tiek īstenota integrētā veidā – klātienes sesijās un neklātienes mācībās, izmantojot e-mācību vides *Moodle* iespējas;
7. pieaugušo neformālās izglītības programma „Pieaugušo lietpratības attīstīšana bibliotekārajā un informācijas darbā” (160 stundas) (Projekta 16.punkts). Klātienes izglītības programma, kuras īstenošanā tiek izmantotas e-mācību vides *Moodle* iespējas;
8. maksa par telpu nomu (Projekta 18.punkts): ātrijs – 1610 m2 – lielformāta (izmērs pārsniedz 1,00 x 2,00 m) banera/fotosienas izvietošanai konferences laikā; Kora klase (129.telpa) – 49 m2; Virtakas klase (133.telpa) – 150,6 m2; Puķu telpa (101-A telpa) – 106,5 m2; -15+ telpa – 141 m2; 8.stāva pasākumu telpa – 183 m2; Mezonīna stāvs izstāžu izvietošanai; 3.stāva ātrija galerija izstāžu izvietošanai; 4.stāva ātrija galerija izstāžu izvietošanai; 5.stāva ātrija galerija izstāžu izvietošanai; 6.stāva ātrija galerija izstāžu izvietošanai; 7.stāva ātrija galerija izstāžu izvietošanai; 8.stāva ātrija galerija izstāžu izvietošanai; vizuālo materiālu izvietošana bibliotēkai piederošajā teritorijā pasākuma laikā. Pakalpojuma sniegšanas kanāls – klātienes.
9. maksa par tehnikas nomu un citiem pakalpojumiem bibliotēkas telpu nomniekiem (Projekta 21.punkts): organiskā stikla tribīnes; LED panelis Eurolite Led bar; skaņu pults Soundcraft EFX 8; mikrofons Shure sm57; mikrofins AKG D40; mikrofons AKG D 112; mikrofons AKG C430; ģitāras pastiprinātājs FENDER 65 twin reverb; basa pastiprinātājs ampeg BA-115 v2; Clearsonic akustiskais vairogs mūzikas instrumentiem A5-7; mikrofons DPA 4099 clip – ģitāras; mikrofons DPA VO4099s clip – saksofona; mikrofons DPA 2011c divu diafragmu; mikrofons AKG CK31 – konferenču tipa; stroboskops Martin Atomic 3000; gaismas iekārta Moving-Head Martin Rush mh 7 – hybrid; radio mikrofons AKG DHt 800; nošu statīvs; DJ atskaņotājs American audio encore 2000; digitālās klavieres Yamaha Clp-525; krēsli un galdi lietošanai Latvijas Nacionālās bibliotēkas ēkā; konferenču un citu korporatīvo pasākumu audioieraksts; personalizēts bezvadu interneta pieslēgums un parole. Pakalpojuma sniegšanas kanāls – klātienes;
10. skaņu ierakstu studijas pakalpojumi (Projekta 24.punkts). Pakalpojuma sniegšanas kanāls – klātienes;
11. grāmatu siešanas izglītojoša aktivitāte „Ķīniešu tradicionālais iesējums”; grāmatu siešanas izglītojoša aktivitāte „Viduslaiku manuskripta iesējums”; grāmatu siešanas izglītojoša aktivitāte „Iesējums cietajos vākos”; grāmatu siešanas izglītojoša aktivitāte „Skiču bloka iesējums” (Projekta 25.punkts). Pakalpojuma sniegšanas kanāls – klātienes;
12. lasītavas somu glabāšanas nodalījuma numura atjaunošana; nozaudēta vai bojāta krājuma materiāla atjaunošana (Projekta 28.punkts). Pakalpojumi tiek sniegti klātienē;
13. personāla pakalpojumi Latvijas Nacionālās bibliotēkas telpās (Projekta 29.punkts): tehniskā speciālista pakalpojumi, pārbūve pasākuma laikā; grafikas dizainera pakalpojumi; izstāžu projektu vadītāja pakalpojumi; izstāžu koordinatora pakalpojumi; izstāžu dizainera pakalpojumi. Pakalpojumi tiek sniegti klātienē.

Bibliotēkas sastādīto izdevumu un iespieddarbu tirdzniecība ir nodota nodibinājumam „Gaismas pils atbalstam”, līdz ar to no MK noteikumu Nr.251 pielikuma ir svītrots 12.punkts „Latvijas Nacionālās bibliotēkas sastādītie bibliogrāfiskie rādītāji un citi iespieddarbi un dokumenti no Latvijas Nacionālās bibliotēkas krājuma materiāliem” (Projekta 14.punkts).Pārakreditēta profesionālās pilnveides izglītības programma „Informācijas un bibliotēku zinību pamati” (240 stundas), tādēļ MK noteikumu Nr.251 pielikuma 14.2.apakšpunkts ir izteikts šādi: „Profesionālās pilnveides izglītības programma „Informācijas un bibliotēku zinību pamati” (160 stundas)”, precizēta (samazināta) pakalpojuma cena (Projekta 15.punkts).Pieprasījuma trūkuma dēļ netiek īstenota profesionālās tālākizglītības programma „Bibliotēkas speciālists”, 9 moduļi (960 stundas) un profesionālās tālākizglītības programma „Bibliotēkas speciālists”, 5 moduļi (720 stundas), tādēļ MK noteikumu Nr.251 pielikuma 14.7. un 14.8.apakšpunkts ir papildināts ar maksu par profesionālās tālākizglītības programmas „Bibliotēku zinības” (960 stundas) īstenošanu un pieaugušo neformālās izglītības programmas „Pieaugušo lietpratības attīstīšana bibliotekārajā un informācijas darbā” īstenošanu (Projekta 16.punkts).Ar Projekta 20.punktu tiek svītrots MK noteikumu Nr.251 pielikuma 17.1.8.apakšpunkts, kurā noteikta nomas maksa par skatuves universālajām, aktīvajām monitoru skandām JBL PRX712, jo maksa par šo pakalpojumu jau ir izteikta cenrāža 17.2.5.apakšpunktā.Ar Projekta 33.punktu svītrota MK noteikumu Nr.251 pielikuma 16.piezīme, jo precizēts apsarga pakalpojumu apjoms.Projekts paredz precizēt cenu šādiem bibliotēkas pakalpojumiem:1) Projekta 6.punkts – A4 un A3 formāta lappuses krāsaina izdruka (MK noteikumu Nr.251 pielikuma 2.2.apakšpunkts) – cena palielināta un pielīdzināta A4 un A3 formāta lappuses krāsainas kopijas cenai;2) Projekta 13.punkts – Bibliogrāfijas institūta pakalpojumi izdevējiem (MK noteikumu Nr.251 pielikuma 11.punkts) – cenas palielinātas, ņemot vērā darbaspēka izmaksu pieaugumu, un sakarā ar bibliotēkas gada dalības maksas paaugstināšanos, ko nosaka starptautiskā ISBN aģentūra un starptautiskais ISSN centrs. Projekta 13.punktā ISBN pakalpojuma cena ietver administratīvās izmaksas, t.sk. tās, kas attiecas uz gada maksu ISBN Starptautiskajai aģentūrai. Bibliotēka ievēro ISBN Starptautiskās aģentūras norādīto pakalpojuma cenas noteikšanas principu – jo vairāk ISBN piešķīrumu gada laikā, jo zemāka ISBN pakalpojuma cena. Tāpat tiek ievērots samērīguma princips, nosakot ISBN pakalpojuma cenas atkarībā no iepriekšējā gada publikāciju skaita konkrētam izdevējam. Tas atspoguļojas arī Projekta 13.punktā iekļautajā pakalpojuma cenā pašpublicēšanās pakalpojuma sniedzējiem. Igaunijā ISBN pakalpojuma sniegšana pagaidām ir bezmaksas. Lietuvā viena ISBN cena ir 5,15 *euro* bez PVN. Turklāt ISBN Lietuvā ir obligāts nosacījums, ja grib nodot grāmatu tipogrāfijai. Ja ISBN piešķiršana Lietuvā jāveic vienas darba dienas laikā (steidzamības kārtā), tad viena ISBN cena ir 7,73 *euro* bez PVN. Papildus tiek piemērota maksa 20,60 *euro* apmērā bez PVN par jauna izdevēja reģistrāciju (izņemot t.s. autorizdevējus). Attiecībā uz Projekta 13.punktā noteikto maksu par ISBN piešķiršanu nacionālas nozīmes grāmatizdevēju asociācijas biedriem (MK noteikumu Nr.251 pielikuma 11.3.apakšpunkts), bibliotēka ievēro ISBN piešķiršanas, t.sk. maksas par ISBN pakalpojumu, principus, kurus nosaka ISBN Starptautiskā aģentūra (abpusējais līgums atjaunots 2018.gadā). Bibliotēka ievēro ISBN Starptautiskās aģentūras 2018.gadā izvirzīto principu, ka Grāmatizdevēju asociāciju biedriem konkrētā valstī drīkst piemērot atlaidi par ISBN pakalpojuma sniegšanu, jo nacionālās grāmatizdevēju asociācijas Starptautiskās Grāmatizdevēju asociācijas vadībā atbalsta profesionālu nacionālo grāmatniecību attīstību. Biedrība „Latvijas Grāmatizdevēju asociācija” patlaban ir vienīgā nacionālas nozīmes grāmatizdevēju profesionālā sabiedriskā organizācija, kuras darbības mērķis ir tajā skaitā veicināt izdevējdarbību Latvijā un līdz ar to kultūru un izglītību, tās pieejamību un prestižu Latvijā. Lai nākotnē netiktu radīti nevienlīdzīgi nosacījumi citām Latvijas potenciālajām grāmatizdevēju sabiedriskajām organizācijām, Projektā tiek paplašināts formulējums – nacionālas nozīmes grāmatizdevēju asociācija. Bibliotēka savā darbībā ievēro ISBN Starptautiskās aģentūras starptautiskās sistēmas darbības un attīstības vadlīnijas, jo bez ISBN Starptautiskās aģentūras administratīvā un metodiskā atbalsta, kā arī ISBN Starptautiskās aģentūras Latvijas ISBN aģentūrai piešķirtajiem numuru blokiem, nebūtu iespējama ISBN sistēmas funkcionēšana Latvijā, kā arī Latvijas grāmatu iekļaušana globālajā apritē, t.sk. tirdzniecībā;3) Projekta 18.punkts – Telpu nomas maksa (MK noteikumu Nr.251 pielikuma 16.punkts) – visa Konferenču centra nomas maksa, Konferenču centra vestibila un konferenču zāles nomas maksa paaugstināta, ņemot vērā pieprasījumu un telpu izmantošanas specifiku (piemēram, kafijas vai pusdienu pauze konferences laikā), kam nepieciešama pastiprināta uzkopšana pēc pasākuma, bet maksa par visa Konferenču centra nomu par vienu stundu samazināta. Tā kā Konferenču centrs pārsvarā tiek nomāts uz visu dienu, stundas cena tiek piemērota, ja pasākuma uzbūves laikā nepieciešams papildu laiks. Lai veicinātu telpu izmantošanu, semināru telpām cena samazināta, jo tās pārsvarā netiek izmantotas atsevišķi, bet tiek nomātas kopā ar Konferenču centru, ir nestandarta formas un nav ērti izmantojamas. Palielināta cena Ziedoņa zāles palīgtelpām – ģērbtuvēm, ja tiek nomātas tikai šīs telpas, bet netiek nomāta Ziedoņa zāle. Palielināta 4.stāva Mazās zāles cena, jo telpa ir pieprasīta, bet ikdienā tiek izmantota kā Klusuma un meditācijas telpa. Citu pasākumu gadījumā jāveic papildu telpas pārkārtošana pirms un pēc pasākuma. Samazināta cena par iespieddarbu tirdzniecības vietu grāmatu atvēršanas u.c. pasākumu laikā, jo pakalpojums pārsvarā tiek izmantots konferenču laikā un nepieciešams visu dienu, nevis grāmatu atvēršanas pasākumu laikā. Palielināta izstāžu zāļu cena par vienu stundu, lai nomas maksa būtu līdzvērtīga citām pieprasītām bibliotēkas telpām;4) Projekta 23.punkts – Fotografēšana bibliotēkas telpās ar bibliotēkas tiešo darbību nesaistītiem komerciāliem mērķiem, izmantojot profesionālu foto tehniku, ārpus bibliotēkas darba laika (MK noteikumu Nr.251 pielikuma 18.5.apakšpunkts) – cena palielināta, jo pieaugušas darbspēka izmaksas;5) Projekta 25.punkts – Ekskursijas un nodarbības Latvijas Nacionālās bibliotēkas telpās (MK noteikumu Nr.251 pielikuma 19.punkts) – palielināta cena par ekskursijām svešvalodās, jo pakalpojums ir pieprasīts un rada papildu slodzi bibliotēkas darbiniekiem, kuri vada ekskursijas svešvalodās;6) Projekta 27.punkts – Lasītāja kartes atjaunošana (MK noteikumu Nr.251 pielikuma 20.1.apakšpunkts) – cena palielināta un pielīdzināta maksai par garderobes numura un skapīša atslēgas atjaunošanu;7) Projekta 29.punkts – Personāla pakalpojumi Latvijas Nacionālās bibliotēkas telpās (MK noteikumu Nr.251 pielikuma 21.punkts) – samazināta cena par papildu apsarga un garderobista pakalpojumiem saskaņā ar vienošanos ar ārpakalpojuma (apsardze un telpu uzkopšana) sniedzējiem;8) Projekta 30. un 31.punkts – Latvijas Nacionālās bibliotēkas maksas autostāvvietas lietošana (MK noteikumu Nr.251 pielikuma 22.punkts) – samazināta cena par maksas autostāvvietas lietošanu (izņemot bibliotēkas lasītājus un pasākumu apmeklētājus), cenu pielīdzinot vidējai cenai par maksas stāvvietas lietošanu tuvējā apkārtnē. Pārējiem bibliotēkas pakalpojumiem cenas nemainās.Projekta 32.punktā precizēta MK noteikumu Nr.251 pielikuma 12.piezīme. MK noteikumu Nr.251 pielikums papildināts ar 17.piezīmi, kas nosaka, ka krēslu un galdu noma lietošanai bibliotēkas ēkā pieejama bibliotēkas ilgtermiņa telpu nomniekiem nomnieku rīkoto pasākumu laikā (Projekta 34.punkts).Projekts paredz precizēt atsevišķu pakalpojumu nosaukumus (Projekta 4., 5., 8., 10., 11., 17., 19., 22., 26.apakšpunkts).Projektā MK noteikumu Nr.251 pielikumā norādītajiem pakalpojumiem, kas saistīti ar bibliotēkas apmeklējumu un bibliotēkas rīkotajiem kultūras un kultūrizglītības pasākumiem, pievienotās vērtības nodoklis netiek piemērots saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [52.panta](http://likumi.lv/ta/id/253451-pievienotas-vertibas-nodokla-likums#p52) pirmās daļas 17.punkta „d” apakšpunktu. Projekta 25.punktā Ministru kabineta noteikumu projekta pielikuma 19.6., 19.7., 19.9., 19.10., 19.11. un 19.12.apakšpunktā pievienotās vērtības nodoklis netiek piemērots saskaņā ar Pievienotās vērtības nodokļa likuma 52.panta pirmās daļas17.punkta „d” apakšpunktu, jo minētie bibliotēkas pakalpojumi tiek īstenoti bibliotēkas īstenotās muzejpedagoģiskās programmas vai kultūrizglītības pasākumu ietvaros, kuri balstās bibliotēkas ekspozīcijas saturā, līdz ar to ir unikāls bibliotēkas sniegtais pakalpojums kultūrizglītības jomā, ko nesniedz citi uzņēmumi. Aktivitāšu mērķis ir iepazīstināt ar senu grāmatu iesiešanas metodi, lai veicinātu seno amatu prasmju saglabāšanu un tālāknodošanu. Tādējādi šie pakalpojumi nav grāmatu iesiešanas pakalpojumi, ko var sniegt jebkura grāmatu iesiešanas darbnīca, bet unikāls pasākums kultūrizglītības jomā, ko nesniedz citi uzņēmumi. Maksas pakalpojumiem, kas saistīti ar bibliotēkas krājumā esošās informācijas publiskas pieejamības un izmantošanas nodrošināšanu, pievienotās vērtības nodoklis netiek piemērots saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [52.panta](http://likumi.lv/ta/id/253451-pievienotas-vertibas-nodokla-likums#p52) pirmās daļas 17.punkta „e” apakšpunktu. Maksas pakalpojumiem, kas saistīti ar bibliotēkas Bibliogrāfijas institūta pakalpojumiem izdevējiem, pievienotās vērtības nodoklis netiek piemērots saskaņā ar Pievienotās vērtības nodokļa likuma 3.panta astoto daļu.Projektā pārējiem MK noteikumu Nr.251 pielikumā norādītajiem pakalpojumiem, kas tieši nav saistīti ar kultūras vēstures izpēti, zinātni vai izglītību, piemēro pievienotās vērtības nodokļa 21 procenta likmi atbilstoši Pievienotās vērtības nodokļa likuma 41.panta pirmās daļas 1.punktam. |
| 3. | Projekta izstrādē iesaistītās institūcijas un publiskas personas kapitālsabiedrības | Bibliotēka, Kultūras ministrija. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bibliotēka sniedz pakalpojumus plašai sabiedrībai, bibliotēkām un izdevējiem, kā arī nodrošina tiešsaistes pakalpojumus. 2018.gadā bibliotēkas ēku apmeklējuši 442 222 apmeklētāji (neskaitot visiem atvērto publisko zonu), no tiem 270 708 lasītāji, kuriem izsniegtas 443 023 fiziskā un elektroniskā krājuma vienības. Par lasītājiem pirmo reizi 2018.gadā reģistrējušās 11 585 personas.  |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu cenām citās iestādēs, un būtiski neietekmēs bibliotēkas pieejamību sabiedrībai, jo lietotāju apkalpošana, bibliotēkas informācijas sistēmu izmantošana, kā arī citi pamata pakalpojumi sabiedrībai tiek sniegti bez maksas. Iegūtie finanšu līdzekļi par bibliotēkas sniegtajiem publiskajiem maksas pakalpojumiem tiks izlietoti ar pakalpojuma sniegšanu saistīto izdevumu segšanai.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 9 144 194 | +76 486 | 9 096 247 | +40 000 | 9 092 434 | +40 000 | +40 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 9 144 194 | +76 486 | 9 096 247 | +40 000 | 9 092 434 | +40 000 | +40 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 9 144 194 | +76 486 | 9 096 247 | +40 000 | 9 092 434 | +40 000 | +40 000 |
| 2.1. valsts pamatbudžets | 9 144 194 | +76 486 | 9 096 247 | +40 000 | 9 092 434 | +40 000 | +40 000 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts katra pakalpojuma izmaksu aprēķins sniegts Projekta sākotnējās ietekmes novērtējuma ziņojuma (anotācijas) pielikumā, kurā norādīta publisko maksas pakalpojumu cenu kalkulācija. Ņemot vērā Projekta sākotnējās ietekmes novērtējuma ziņojuma (anotācijas) I sadaļas 2.punktā sniegto detalizēto informāciju, tiek prognozēts, ka laika periodā no 2020.gada līdz 2022.gadam papildu ieņēmumi 5 000 *euro* apmērā tiks gūti no tehnikas un inventāra nomas bibliotēkas telpu nomniekiem, tāpat papildu 15 000 *euro* no telpu nomas maksas, 10 000 *euro* no maksas autostāvvietas lietošanas un 10 000 *euro* no citiem bibliotēkas publisko maksas pakalpojuma cenrādī iekļautajiem pakalpojumiem. 2019.gadā ieņēmumu palielinājums tiek prognozēts 76 486 *euro* apmērā, bet 2020.gadā un turpmākajos gados 40 000 *euro* apmērā. 2019.gadā pašu ieņēmumu palielinājums tiek prognozēts lielāks, jo tiek prognozēts lielāks pieprasījums telpu un tehnikas un inventāra nomai.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | 2019.gadā bibliotēkas kopējais valsts pamatbudžetā plānotais finansējums sastāda 9 144 194 *euro*, tajā skaitā pašu ieņēmumu plāns 620 058 *euro.* Savukārt 2018.gadā bibliotēkas kopējais valsts pamatbudžetā plānotie izdevumi sastādīja 9 527 465 *euro*, tajā skaitā pašu ieņēmumu plāns bija 652 309 *euro.* Pašu ieņēmumu izpilde sasniedza 745 485 *euro*. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, bibliotēka. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Ķīkule 67806103

Solveiga.Kikule@lnb.lv